35. schôdza NR SR - 10.deň - A. dopoludnia
Dátum: 2025-06-11
Poslanec: Štefunko, Ivan (PS)
Druh vystúpenia: Vystúpenie v rozprave

Vážený pán predseda, vážený pán druhý predseda, milé dámy, milí páni. Veľmi pekne ďakujem za túto príležitosť vystúpiť ku vašej správe. Priznám sa, že na to, na to, akú má vaša inštitúcia neblahú povesť medzi poľnohospodármi, ale aj v širokej verejnosti, tak treba povedať, že vaša výročná správa je fakt že unikát, je krásna, dobré ilustračné fotografie, ilustračná fotografia dokonca nie je zo Švajčiarska, ale ozaj z Tatier, sme si to overili, to znamená, že fakt dočítal som sa tam veľmi veľa vecí, podrobne, skoro tak podrobne, ako ste to dnes rozprávali, to znamená, že po odboroch čo ste všetko spravili a tak ďalej, takže manažérsky to zvládate podľa mňa dobre a za to vám slúži pochvala. Čo sa týka ale ozajstného obsahu a toho čo vlastne robíte a ako adresujete výzvy, o tom sa priznám, som sa dozvedel veľmi málo. Keďže som si čítal vašu tlačenú verziu, tak som nemal možnosť urobiť to povestné ctrl f a nájsť, že či tam vôbec náhodou spomínate niečo, čo sa volá, že spisová zápcha, teda pre tých čo toto pozerajú, pre všetkých týchto asi šesť ľudí čo to pozerajú vo verejnosti, je to fenomén taký, kde proste strašne veľa nedotiahnutých vecí, ktoré občania, majitelia pozemkov proste chcú vysporiadať a na tomto v tejto vašej inštitúcii proste táto spisová zápcha je, neviem dokonca, že či to nevzniklo kvôli vašej inštitúcii tento termín a v zásade je to veľmi vážny problém pre slovenské poľnohospodárstvo. Nie je to problém pre tých veľkých poľnohospodárov tých, nazvime latifundistov, ktorí majú tisícky hektárov a hospodária na strašne veľkých plochách a robia tam tie povestné monokultúry pšenica, ja neviem repka a tak ďalej, a tak ďalej, ale je to problém pre ľudí, ktorí chcú robiť poľnohospodárstvo s oveľa vyššou pridanou hodnotou, pripomínam, že na Slovensku je najnižšia pridaná hodnota na hektár v celej Európskej únii a je to kvôli tomu, že ľudia, ktorí túto pridanú hodnotu chcú tvoriť, nemajú prístup ku pozemkom a špeciálne sa to týka mladých farmárov. Vy ste ich spomenuli vo svojom príhovore, tak ako, ako, taký, takú čerešničku na torte, že niečo takéto robíte, že ste sa dokonca s nimi stretli a tak ďalej. Ale ja keď sa teda bavím s mladými poľnohospodármi, ktorí sú naozaj ľudia, ktorí chcú žiť s pôdou, ktorí tam chcú pestovať, ktorí chcú okrášľovať naše životné prostredie ako ráz našej krajiny, tak skrátka, keď sa ich spýtate tri problémy, s ktorými sa potýkajú, tak spomenú ako prvú prístup k pôde. Mladí poľnohospodári alebo malí poľnohospodári nemajú prístup k pôde. Samozrejme sú tu ešte dve ďalšie veci. Nemajú prístup k financiám a nemajú prístup k informáciám, ale ten prístup k pôde je niečo najväčšie čo vždycky spomínajú a teda ja by som vám poradil na budúcu výročnú správu, ktorá, dúfam, bude taká pekná a obsažná ako túto, ktorú ste predložili tento rok, budete venovať minimálne ... ===== financiám a nemajú prístup ku financiám a nemajú prístup k informáciám, ale ten prístup k pôde je niečo najväčšie, čo vždycky spomínajú, a teda ja by som vám poradil na budúcu výročnú správu, ktorá dúfam bude taká pekná a obsažná ako túto, ktorú ste predložili tento rok. budete venovať minimálne jednu, alebo dve kapitoly a najlepšie aj polovicu správy, ako plánujete riešiť prístup k pôde novým farmárom, nielen mladým, ale aj malým, alebo akým spôsobom práce plánujete odopchať túto vaňu naplnenú nevybavenými žiadosťami. Ono to je tak, že, ja som, stále to poviem, nový v tomto výbore pre pôdohospodárstvo a životné prostredie, neviem, či viete, je to výbor známy tým, že nikdy nezasadá. Zasadá, keď musíme prejsť nejakou krátkou správou, kde to proste sa musí spraviť pre to, aby proste mohlo o tom plénum rokovať, ale vlastne vždy, keď sa snaží opozícia adresovať nejaké problémy, či už sú to haciendy, alebo problémy súvisiace s nedostatkom financií, alebo vízie pre poľnohospodárov, atď. Tak proste, toto sa nikdy neotvorí. Ja by som veľmi vítal, že možno teda, keď nechcete sa zaoberať haciendami, alebo korupčnými škandálmi, alebo bratmi Kuffovcami, alebo ja neviem s čím, tak aspoň mi sľúbte, koalícia, že poďme si dať jeden špeciálny výbor ku tejto spisovej zápche, ku mladým pôdohospodárom, ktorí nemajú prístup ku, ku pôde, ktorú by chceli kúpiť, alebo ktorú by si chceli prenajať. O tomto je v zásade tento problém. Vy ste spomenuli, jak si dobre pamätám, že ste s tými novými zamestnancami, ktorých ste dokonca spomenuli aj hodinovú sadzbu ste vyriešili 1538 zmlúv. No, ja mám pocit, že tá potreba je oveľa, oveľa väčšia, a teda vítam diskusiu, že sa ideme k tomu baviť a vítam, alebo dúfam, že požiadate výbor a vašich kolegov, ktorí nikdy neotvárajú, vždycky majú niečo, vždycky sú ospravedlnení. Ja neviem ako je to možné, vždy keď predseda výboru zvolá proste výbor, tak všetci koaliční poslanci majú v ten istý čas nejaké, nejaké povinnosti. Normálne ja neviem, či to oni spolu nemajú nejaký klub, či nechodia za babami, alebo, že či majú nejaký, niečo, ja neviem ako oni majú zorganizovaný čas tak, že vždy vtedy majú spoločné povinnosti. Náhoda, hovorí pán Kvorka. Pobavil som sa. Takže nechcem tu už vyrývať, vyzývam vás, aby ste si požiadali zvolanie, zvolanie výboru, alebo ja vám ho zvolá, ak chcete, neviem, či to bude úspešné, lebo naše zvolávania výborov nie sú úspešné, alebo poproste pána Kvorku a poďme sa teda baviť o tej spisovej zápche a o nedostatku pôdy pre farmárov, ktorí chcú tvoriť pridanú hodnotu, ktorí chcú vyrábať slovenské potraviny, ktorí chcú zásobovať školy zdravými slovenskými potravinami a ktorí nechcú len robiť veľké monokultúry na našej pôde. Ďakujem veľmi pekne.